1. sz. melléklet I. Vagyongazdálkodási közfeladatok 9. sz. melléklete 
9. [bookmark: _Hlk31801244]Vagyongazdálkodási tervhez kapcsolódó feladatok
9.1 Közreműködés a Budapest Főváros Önkormányzatának Közgyűlése által elfogadott „Budapest Főváros Önkormányzatának középtávú Vagyongazdálkodási terve” és „A Fővárosi Önkormányzat tulajdonában levő lakásokkal történő gazdálkodás koncepciója” megvalósításában. 

[bookmark: _Hlk70417935]Az Önkormányzat 2020-2022. közötti időszakra érvényes középtávú vagyongazdálkodási tervének és 2020-2026. közötti időszakra vonatkozó hosszútávú stratégiai tervének előkészítése, valamint a vagyongazdálkodási terv megalkotásával párhuzamosan – e terv alapelveivel összhangban álló, de külön dokumentumban előállítandó – lakásgazdálkodási koncepció előkészítésében való részvétel, ennek keretében közreműködés az Önkormányzat rendelkezése alatt álló lakásállomány és a budapesti lakhatási problémák feltérképezésében, stratégia és akcióterv kidolgozásában. A középtávú vagyongazdálkodási terv előkészítésével összhangban a hosszú távú vagyongazdálkodási terv felülvizsgálata, szükség szerinti módosítása.

9.2 Az „Éves vagyongazdálkodási operatív terv” összeállításában való részvétel.

9.3 A Főváros ingatlangazdálkodásához kapcsolódó ingatlanok vizsgálatában való közreműködés.
9.3.1 Közreműködés az önkormányzati tulajdonú ingatlanok hasznosítási, fejlesztési lehetőségeinek, irányelveinek vizsgálatában, azonosításában, meghatározásában. A hasznosítás, fejlesztés stratégiai döntés előkészítése.
9.3.2 Közreműködés az önkormányzati tulajdonú társaságok tulajdonában álló, de alapfeladatának ellátásához nem szükséges, közvetlenül nem kapcsolódó ingatlanok felmérésében, illetve abban, hogy az azokkal történő gazdálkodást Közfeladat-ellátó miként végezhetné.
9.3.3 Közreműködés az önkormányzati tulajdonú intézmények és önkormányzati tulajdonú társaságok valós ingatlanigényeinek kidolgozásában, és javaslat ezen igények funkcióknak megfelelő ingatlanokban történő elhelyezésére.
9.4 [bookmark: _GoBack]Közreműködés a kiemelt önkormányzati, valamint Önkormányzat érdekeltségi körébe tartozó ingatlanok fejlesztése stratégiai döntésének előkészítésében és a beruházások szervezésében. 
9.4.1 Az önkormányzati tulajdonú, övezeti besorolása miatt jelenleg hasznosíthatatlan ingatlanok vizsgálata abból a szempontból, hogy az övezet fenntartása szakmai szempontból indokolt-e, amennyiben nem, az ingatlanok hasznosítási, fejlesztési lehetőségeinek vizsgálata, a szükséges keretövezeti módosítás kezdeményezése. A hasznosítás, fejlesztés stratégiai döntés előkészítése.
9.4.2 Döntés előkészítés, javaslattétel olyan fejlesztési beruházások életre hívására, amelyek magasabb hozzáadott értéken hasznosítják az ingatlanokat. Új kiemelt önkormányzati ingatlanok fejlesztésére hasznosítási alternatívák megfogalmazása. 
9.4.3 Jelenleg futó kezdeti fázisban lévő kiemelt önkormányzati ingatlanok fejlesztésében és beruházás szervezésében való részvétel. 

Jelen 9. pontban felsorolt feladatok ellátásában közreműködők, szakértők bevonására kizárólag a vonatkozó feltételek megadásával a Fővárosi Önkormányzat Főpolgármesteri Hivatala - a Közfeladat-ellátó vagyongazdálkodási közfeladatai vonatkozásában kiállított számla teljesítés-igazolására jogosult – Vagyongazdálkodási Főosztályának vezetőjének, illetve a lakásgazdálkodással kapcsolatban a Szociálpolitikai Főosztály vezetőjének előzetes engedélyével van lehetőség.


